הנשיא ג'ו ביידן עם כלביו צ'אמפ ומייג'ור בחדר הסגלגל, פברואר 2021
 סוקס בחדר התדרוך לעיתונאים בבית הלבן. שנת 1993
 גרייס קולידג' עם לאדי בוי, טרייר איירדייל, ורוב רוי, קולי לבן
 העלמה ביזלי, טרייר סקוטי שניתנה ללורה בוש על ידי בעלה
נשיאי ארצות הברית נטו להחזיק לעיתים קרובות חיות מחמד כשהם בתפקיד, או שחיות מחמד היו חלק ממשפחותיהם.

היסטוריה של כלבי הבית הלבן
--------------------------

פידו היה כלב של אברהם לינקולן, אך לא עבר לבית הלבן לאחר בחירתו.

הכלב הראשון בבית הלבן שקיבל סיקור בעיתונים היה הכלב של וורן ג. הרדינג, לאדי בוי.

חיות מחמד הוצגו גם בבחירות לנשיאות. הרברט הובר השיג "כלב משטרתי בלגי" (מלינואה בלגי), קינג תות, במהלך הקמפיין שלו ותמונות שלו עם הכלב החדש שלו נשלחו בכל רחבי ארצות הברית.

בשנת 1944 פרנקלין ד' רוזוולט התמודד לקדנציה הרביעית שלו כששמועות צצו כי הטרייר הסקוטי שלו, פאלה, הושאר בטעות בביקורו באיים האלוטיים. לאחר שעל פי החשד שלח בחזרה אוניות להצלת כלבו, רוזוולט זכה ללעג והואשם בכך שהוציא אלפי דולרים של משלמי מיסים כדי להחזיר את כלבו. בנאום שלאחר מכן אמר רוזוולט, "אפשר לבקר אותי, את אשתי ואת משפחתי, אבל אי אפשר לבקר את הכלב הקטן שלי. הוא סקוטי וכל הטענות האלה על הוצאת כל הכסף הזה רק הכעיסו את נפשו הקטנה." על פי הדיווחים, מה שכונה לימים "נאום הפאלא" סייע לו להבטיח את בחירתו מחדש לנשיאות.

ריצ'רד ניקסון הואשם בכך שהסתיר מימון סודי מבעלי הון שקיבל במהלך מועמדותו לתפקיד סגן הנשיא תחת דוויט ד' אייזנהאואר בשנת 1952. הוא נשא לטלוויזיה את "נאום הדמקה" שנקרא על שם הקוקר ספניאל שלו והכחיש שיש לו מימון מקרן חשאית של בעלי הון אך הודה, "יש דבר אחד שקיבלתי במתנה שאני לא מתכוון להחזיר." המתנה הייתה קוקר ספניאל שחור-לבן, בשם "דמקה", שניתנה לבנותיו. אף על פי שהיו דיבורים על נפילתו של ניקסון מהמרוץ, בעקבות נאומו הוא קיבל תמיכה גדולה ומיימי אייזנהאואר המליצה לו לפי הדיווחים להישאר מפני שהוא "אדם כל כך חם".

אוהבי בעלי חיים היו נסערים כאשר הנשיא לינדון ב. ג'ונסון הצטלם כשהוא מרים את שני הביגלים שלו כשהוא קורא להם "הוא" ו"היא", באוזניהם. כשאחרים לא הבינו את המהומה; הנשיא לשעבר הארי ס. טרומן אמר, "מה לעזאזל, המבקרים מתלוננים; כך מתמודדים עם כלבים."

ברק אובמה ומשפחתו גידלו בבית הלבן זוג כלבים - בו (כלב) וסאני, מגזע פורטוגזי מיוחד. דונלד טראמפ היה הנשיא הראשון במאה השנים האחרונות, שלא החזיק כלב או חיית מחמד אחרת במעון הנשיא.

נשיא ארצות הברית הנוכחי הוא ג'ו ביידן, ועמו מתגוררים בבית הלבן שני כלביו צ'אמפ ומייג'ור. מייג'ור הוא הכלב הנשיאותי הראשון שאומץ. צ'אמפ ומייג'ור הגיעו אל הבית הלבן ב-25 בינואר 2021, חמישה ימים אחרי ההשבעה של ג'ו ביידן לנשיאות ארצות הברית. בראשית מרץ אותה שנה נשלחו הכלבים חזרה אל ביתו של ביידן בדלאוור, לאחר שהיו מעורבים בתקרית נשיכה של אחד מסוכני השירות החשאי של ארצות הברית. לאחר תקרית נשיכה נוספת של עובד שירות הפארקים הלאומיים של ארצות הברית, עברו השניים הכשרה לשהייה בבית הלבן. מייג'ור מבלה את רוב זמנו בבית משפחת ביידן בדלאוור. צ'אמפ נפטר ביוני 2021 ובמקומו הגיע קומאנדר, גור מגזע רועה גרמני. בינואר 2022 הצטרפה לבית הלבן החתולה וילו.

ראו גם
------

* חיות המחמד הנשיאותיות של רוסיה

קישורים חיצוניים
----------------

ויקישיתוף מדיה וקבצים בנושא **חיות המחמד הנשיאותיות של ארצות הברית** בוויקישיתוף
* חיות מחמד מהבית הלבן: שגרירי בעלי חיים - האיגוד ההיסטורי של הבית הלבן
* מוזיאון חיות המחמד לנשיאות - מוזיאון פרטי בגלן אלן, וירג'יניה
* חיות מחמד בבית הלבן - הבית הלבן לילדים (ארכיון קלינטון הרשמי)

הערות שוליים
------------

1. ↑  "Presidential Pet Museum". Presidential Pet Museum. אורכב מ-המקור ב-10 באפריל 2001. נבדק ב-16 ביוני 2011. `{{cite web}}`:  (עזרה)
2. ↑  Thomas, Nick (19 בפברואר 2018). "A salute to presidential pets". *The Oklahoman* (באנגלית). `{{cite news}}`:  (עזרה)
3. ↑  "The First Family's Pets". *The Herbert Hoover Presidential Library and Museum* (באנגלית). National Archives and Records Administration. 8 במאי 2017. נבדק ב-21 בדצמבר 2018. `{{cite web}}`:  (עזרה)
4. ↑  "1944 Radio News, 1944-09-23 FDR Teamsters Union Address – Fala (27:45–30:08)". Internet Archive. נבדק ב-14 ביולי 2015. `{{cite web}}`:  (עזרה)
5. ↑  "Fala, the dog who helped win a presidential election". *National Constitution Center* (באנגלית). 23 בספטמבר 2017. נבדק ב-17 בנובמבר 2017. `{{cite web}}`:  (עזרה)
6. 1 2  Anne Emig (Summer 2004). "Presidential pets of the past". *K-State Perspective*. K-state.edu. אורכב מ-המקור ב-12 בדצמבר 2012. נבדק ב-16 ביוני 2011. `{{cite web}}`:  (עזרה)
7. ↑  רותם דנון‏, נשיא אחד ביום - ריצ'ארד ניקסון, באתר וואלה!‏, 18 באוקטובר 2004
8. ↑  DVM: The Newsmagazine of Veterinary Medicine; Oct2008, Vol. 39 Issue 10, p22-22, 2/3p
9. ↑  Ethan Trex. "mental\_floss Blog » The Bizarre History of White House Pets". Mentalfloss.com. אורכב מ-המקור ב-15 ביוני 2011. נבדק ב-16 ביוני 2011. `{{cite web}}`:  (עזרה)
10. ↑  למעלה מ-100 שנה: טראמפ הוא נשיא ארה"ב הראשון שאין לו כלב, באתר ‏מאקו‏, 11 באוקטובר 2020
11. ↑  טראמפ מסביר שאין לו זמן לטפל בכלב
12. ↑  שי רגב, ‏הבית הלבן מכשכש בזנב: הכירו את הכלבים הראשונים של אמריקה, באתר מעריב אונליין, 9 בנובמבר 2020
13. ↑  זוהר צלח, ‏חיות המחמד חוזרות לבית הלבן, באתר ‏מאקו‏, 8 בנובמבר 2020
14. ↑  ynet, הכלבים של ביידן הגיעו לבית הלבן, באתר ynet, 25 בינואר 2021
15. ↑  ynet, בגלל נשיכה: הכלבים של ביידן הורחקו מהבית הלבן, באתר ynet, 9 במרץ 2021
16. ↑  עושה צרות לביידן: מייג'ור נשך אדם - ימים אחרי שחזר לבית הלבן, באתר וואלה!‏, 31 במרץ 2021
17. ↑  מעריב אונליין, ‏חינוך נשיאותי: הכלבים של ביידן יעברו הכשרה לשהות בבית הלבן, באתר מעריב אונליין, 13 באפריל 2021
18. ↑  "ברוך הבא לבית הלבן": ביידן הציג כלב נשיאותי חדש, באתר ynet, 21 בדצמבר 2021
19. ↑  AP, מיאו, ביידן: הכירו את החתולה החדשה של הבית הלבן, באתר ynet, 28 בינואר 2022